**Ռոսիա թատրոն** (ռուս.՝ Театр «Россия», մինչև 2012 թվականը՝ «Պուշկինի» կինոթատրոն, մինչև 1997 թվականը՝ «Ռոսիա» կինոթատրոն), ռուսական թատրոն Մոսկվա քաղաքում։ Թատրոնի շենքը մարզային նշանակության ճարտարապետական հուշարձան է։

Թատրոնը համարվում է Մոսկովյան համաժողովրդական կինոփառատոնի անցկացման հիմնական վայրը։ Մինչև 2017 թվականի ապրիլի 29-ը ղեկավարվել է «Սթեյջ Ինթերթայնմենթ» («Stage Entertainment Russia») թատերական ընկերության կողմից։

Պատմությունը
------------

### «Ռոսիա» և «Պուշկինի» կինոթատրոններ

«Ռոսիա» կինոթատրոնի շենքը կառուցվել է 1961-1964 թվականներին Տառապանքների մենաստանի տեղում։ Նախագծի հեղինակներն են եղել ճարտարապետներ Յուրի Շևերդյաևը, Դմիտրի Սալապովը, Էլմիրա Գաջինսկայան, ճարտարագետներ Յուրի Դիխավիչնին և Ե. Պ. Ստանիսլավսկին։ Այս թիմը մշակել է կոմպոզիցիոն սկզբունք, որը գործածվել է 1920-ական թվականներին ճարտարապետ Կոնստանտին Մելնիկովի կողմից Ռուսակովի անվան մշակույթի տան կառուցման ժամանակ, որի դուրս ցցված ճակատային մասն ընդգծում է այն կարևոր նշանակությունը, որ ունի շենքը Պուշկինի հրապարակի անսամբլում։ Շենքի հատկանշական առանձնահատկություններից է նրա հսկայական ապակե ճակատամասը, որի վրա դեպի վեր և առաջ ձգված է տանիքը, նաև բազմաթիվ աստիճանները, կամրջակներն ու անցումները։ Այս բոլորը միասին շենքին տալիս են ճանաչելի տեսք։

Կինոթատրոնի բացումը տեղի է ունեցել 1964 թվականի ապրիլի 11-ին Գեորգի Դանելիայի «Ես քայլում եմ Մոսկվայում» ֆիլմի պրեմիերայով և շատ շուտով դարձել է Սովետական միության գլխավոր կինոկենտրոնը, որտեղ անցկացվել են սովետական ֆիլմերի առաջին ցուցադրությունները և Մոսկովյան միջազգային կինոփառատոնը։

1997 թվականին կինոթատրոնն արմատապես վերակառուցվել է «Կարո ֆիլմ» ցանցի կողմից։ Ընկերությունը նրան տվել է նոր անվանում՝ «Պուշկինի»։ Թատրոնի հանդիսատեսների համար նախատեսված սրահն ունեցել է 2056 տեղ ու Dolby Digital ձայնային սարքավորումներ և եղել է Եվրոպայի ամենամեծ կինոթատրոններից մեկը։ 2007 թվականին «Կարո ֆիլմը» Մոսկվայի կառավարությոնից գնել է կինոթատրոնի շենքը 30 մլն դոլարով։

### Թատրոն «Ռոսիա»

2012 թվականին «Կարո ֆիլմը» կինոթատրոնի շենքը երկարաժամկետ վարձակալությամբ տալիս է «Stage Entertainment» միջազգային թատերական ընկերության ռուսական ենթաբաժնին։ Կինոթատրոնին տալիս են իր նախկին անունը՝ «Ռոսիա» և 2012 թվականի մարտի 1-ին այն փակում են վերանորոգելու նպատակով։ Կինոթատրոնի վերանորոգման համար ծախսվել է մոտ 6 մլն ԱՄՆ դոլար։

«Ռոսիա» թատրոնը բացվել է 2012 թվականի սեպտեմբերի 26-ին, իսկ հոկտեմբերի 6-ին թատրոնի բեմում կայացել է «Ջրահարսը» մյուզիքլի ռուսական պրեմիերան։ Ներկայացման վարձույթը հաջողությամբ շարունակվել է 2 խաղաշրջան։ Դրանից հետո «Театра МДМ»-ից 2 շաբաթով այստեղ տեղափոխվեց «Չիկագո» մյուզիքլը։ 2014-2015 թվականների ընթացքում «Ռոսիա» թատրոնն ընդունել և ցուցադրել է «Գեղեցկուհին և հրեշը» վերափոխված մյուզիքլը։

2015 թվականի սեպտեմբերի 6-ին անմիջապես թատրոնի մուտքի առաջ ստեղծվել է «Մյուզիքլի աստղերի ծառուղին»», իսկ հոկտեմբերի 3-ին տեղի է ունեցել «Անձրևի տակ երգողները» մյուզիքլի ռուսական պրեմիերան։ 2016 թվականի հոկտեմբերի 1-ին տեղի է ունեցել «Մոխրոտիկը» մյուզիքլի եվրոպական տարբերակի պրեմիերան»։

2017/2018 թվականների ընթացքում «Stage Entertainment»-ը այդ թատրոնում մյուզիքլներ չի բեմադրելու, այլ միայն կսահմանափակվի «Театре МДМ»-ում մեկ բեմադրության ցուցադրությամբ։

Տեխնիկական տվյալներ
-------------------

* Սրահի տարողությունը՝ 1753 հանդիսատես (856 տեղ պարտերում և 897 տեղ պատշգամբում)։

Պատկերասրահ
-----------

* Պոեզիայի տոն Ալեքսանդր Պուշկինի հուշարձանի մոտ 1984 թվականին: «Ռոսիա» թատրոնը երևում է հետևի պլանումՊոեզիայի տոն Ալեքսանդր Պուշկինի հուշարձանի մոտ 1984 թվականին: «Ռոսիա» թատրոնը երևում է հետևի պլանում
* Կինոթատրոնի գլխավոր մուտքը 2009 թվականինԿինոթատրոնի գլխավոր մուտքը 2009 թվականին
* Թատրոնի բեմը. «Ջրահարսը» մյուզիքլի արտիստների խոնարհումըԹատրոնի բեմը. «Ջրահարսը» մյուզիքլի արտիստների խոնարհումը
* Թատրոնի պարտերը և «Գեղեցկուհին և հրեշը» մյուզիքլի վարագույրըԹատրոնի պարտերը և «Գեղեցկուհին և հրեշը» մյուզիքլի վարագույրը

Ծանոթագրություններ
------------------

1. 1 2 3  Алексей Крижевский, Петр Канаев. «Театр мюзикла и митинга». Общественно-политическое интернет-издание «Газета.Ru» // gazeta.ru. Արխիվացված է օրիգինալից 2017 թ․ հոկտեմբերի 28-ին. Վերցված է 2017 թ․ հունիսի 26-ին.
2. ↑  «Крупнейшая театральная компания приостанавливает показы мюзиклов в "России"». *ТАС* (ռուսերեն).
3. ↑  «Кинотеатр «Россия»». *«СовАрх»*. Արխիվացված է օրիգինալից 2017 թ․ հոկտեմբերի 13-ին. Վերցված է 9 марта 2016-ին.
4. ↑  История русского и советского искусства. Под ред. Д. В. Сарабьянова. Высшая школа, 1979. С. 376
5. ↑  «Каро Фильм: Пушкински». *«Каро Фильм»*. Արխիվացված է օրիգինալից 2011 թ․ հուլիսի 16-ին. Վերցված է 2017 թ․ հունիսի 27-ին.
6. ↑  «Кинотеатр «Пушкинский»». *«MosDay»*. Վերցված է 9 марта 2016-ին.
7. ↑  «Lenta.ru». «Под песни русалк».
8. ↑  «РИА Новости» (url=). «Թատրոն «Ռոսիան» Պուշկինի հրապարակում բացվել է վերանորոգումից հետո». `{{cite news}}`: Missing pipe in: `|date=` (օգնություն)
9. ↑  Дмитрий Виноградов. «Аллея звезд мюзиклов открылась в Москве».
10. ↑  «Аргументы и факты» (3 марта 2016). «Бродвейский мюзикл «Золушка» выйдет в прокат в России с 1 октября». Վերցված է 4 марта 2016-ին.

Արտաքին հղումներ
----------------

* Թատրոնի պաշտոնական կայքը Արխիվացված 2017-07-01 Wayback Machine(ռուս.)
* Թատրոնի էջը «MosDay» կայքում(ռուս.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռոսիա (թատրոն)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | ՌԻԱ տեղեկանք |

 |